| Medaljeoversikt |
| --- |
| Konkurrerte for Grønlands flagg Grønland |
| Skiskyting |
| Skiskyting Junior-VM i skiskyting |
| Gull | 2019 Osrblie | 10 km, ungdom |

**Ukaleq Astri Slettemark** (født 9. september 2001 i Nuuk) er en grønlandsk skiskytter. Hun bor og trener i Norge. Hennes far er norsk. Hun vant 10 km i ungdomsklassen i Junior-VM i skiskyting 2019.

Bakgrunn
--------

Hun er halvt norsk, og kommer fra en «skiskytterfamilie». Hennes far er Øystein Slettemark, som deltok i skiskyting i Vinter-OL 2010, og hennes mor er Uiloq Slettemark, som deltok i VM i skiskyting 2012. Begge foreldrene har vunnet Arctic Circle Race flere ganger. Hun har to yngre brødre, Sondre og Inuk, som begge driver med skiskyting.

Slettemark er grandniese av kunstneren Kjartan Slettemark.

Hun trente skiskyting i Norge i et år i sesongen 2011/12, og i 2017 flyttet hun og familien til Geilo, der hun gikk på Norsk Toppidrettsgymnas. Våren 2020 flyttet hun til Lillehammer.

Idrettskarriere
---------------

### 2015/16

Slettemark vant 4 km skiskytingsprint i ungdomsklassen i Arctic Winter Games 2016. Hun vant også 5 km individuelt og 5 km fellesstart.

I juli 2016 deltok hun i grønlandsk mesterskap i rulleski, og kom der på andreplass i kvinneklassen, bak sin mor Uiloq.

### 2016/17

Slettemark deltok i IBU Junior Cup første gang i 2016, i Hochfilzen, og hun kom på 103.-plass totalt i IBU-cupen for junior 2016/17, med 8 poeng.

Hun deltok i Friidrett under de internasjonale øylekene 2017, og kom der på 14.-plass i halvmaraton med tiden .

### 2017/18

Slettemark deltok i ungdomsklassen i Junior-VM i skiskyting 2018 i Otepää, og kom der på tiendeplass på sprinten. Hun kom på 27.-plass på normaldistanse og fjerdeplass på jaktstarten.

Hun vant 17-årsklassen i Norgescupen i skiskyting for junior 2018, med tre seire og til sammen 196 poeng, foran Synne Owren og Maren Bakken. I IBU-cupen for junior 2017/18 kom hun på 52.-plass sammenlagt, med 78 poeng.

### 2018/19

I Junior-VM i skiskyting 2019 i Osrblie vant hun 10 km individuelt i ungdomsklassen, og fikk med det Grønlands første VM-gull i skiskyting noen sinne, uansett aldersklasse. I tillegg kom hun på sjetteplass på sprinten og fjerdeplass på jaktstarten. Hun deltok i NM i skiskyting 2019, og kom der på niendeplass på normaldistansen og sjuendeplass på jaktstarten.

Hun fikk sin første topp 10-plassering i IBU Junior Cup denne sesongen, med en tiendeplass i Lenzerheide. Sammenlagt kom hun på 20.-plass med 157 poeng i IBU-cupen for junior 2018/19-. I Norgescupen i skiskyting for junior 2018/19 kom hun på 20.-plass i K18-klassen med 95 poeng, etter at hun deltok i kun to renn, der hun kom på første- og andreplass.

### 2019/20

Hun deltok i IBU-cupen for junior 2019/20, og kom der på 39.-plass sammenlagt. Etter sesongen inngikk hun avtale om å samarbeide med Norges U23-landslag i skiskyting, som trenes av Halvor Jørstad. Hun mistet mye av sesongen på grunn av sykdom.

### 2020/21

I åpningshelgen for Norgescupen i skiskyting 2020/21 kom Slettemark på 12.-plass på sprinten og niendeplass på normaldistanse.

Den 11. desember 2020 debuterte hun i verdenscupen i skiskyting, med en 96.-plass på sprinten i Hochfiltzen, som hun fulgte opp med en 83.-plass samme sted. Hun kom på 16.-plass i IBU-cuprennet-rennet i Arber, og endte på 97.-plass i IBU-cupen 2020/21.

I VM i skiskyting 2021 kom hun på 77.-plass på sprinten og 65.-plass på normaldistanse, og i Junior-VM i skiskyting 2021 kom hun på åttendeplass på normaldistanse.

### 2021/22

VM i sommerskiskyting 2021 ble arrangert i Nové Město, og Slettemark kom der på sjetteplass på sprinten og 18.-plass på supersprinten. Hennes beste enkeltresultat i IBU-cupen 2021/22 ble en sjuendeplass, og hun kom på 90.-plass totalt med 53 poeng. Hun deltok i to verdenscuprenn, men fikk ingen verdenscuppoeng denne sesongen. Hun representerte Danmark under Vinter-OL 2022, og kom der på 53.-plass på normaldistansen og 65.-plass på sprinten.

Referanser
----------

1. ↑   BiathlonResults.com, IBU skiskytter-ID BTGRL20909200101, verkets språk engelsk, besøkt 9. mars 2021[Hentet fra Wikidata]
2. ↑  The-Sports.org - *Biathlon - Ukaleq Astri Slettemark*, besøkt 12. april 2022.
3. ↑  NRK.no - *Ukaleq (19) er Grønlands sjeldne VM-håp*, besøkt 12. april 2022.
4. ↑  «Internasjonal skiskytter inn på norsk U23-landslag». *skiskyting.no*. Besøkt 13. februar 2021.
5. ↑  Mueller, Hanne Skjellum (13. februar 2021). «Idretten hun driver med er så sjelden i hjemlandet at det finnes ikke et eget ord for det». *NRK*. Besøkt 13. februar 2021.
6. ↑  AS, TV 2. «Ukaleq (19) er Grønlands eneste VM-deltaker - får hjelp fra den norske landslagstroppen». *TV 2* **(norsk)**. Besøkt 13. februar 2021. «I og med at faren er norsk, kunne Slettemark fått dobbelt statsborgerskap og valgt å gå for Norge. Det har hun derimot ingen planer om med det første. – Jeg føler meg veldig grønlandsk, og jeg synes det er gøy å kunne representere «lille» Grønland så lenge som det er mulig. Kanskje jeg vil vurdere det i fremtiden, men jeg er veldig stolt over å kunne representere Grønland, så lenge det er mulig, sier 19-åringen.»
7. ↑  Jyllands-Posten - *Polarharen og familien fra vildmarken - Ukaleq Slettemark kan blive Grønlands største idrætsstjerne*, besøkt 17. desember 2020.
8. ↑  KNR - *Skiskydning: Ukaleq Slettemark træner med norsk landshold* Arkivert 17. desember 2020 hos Wayback Machine. besøkt 17. desember 2020.
9. ↑  AWG 2016 - *Biathlon - Ski 4.0 km Sprint Juvenile Female*, besøkt 17. desember 2020.
10. ↑  AWG 2016 - *Biathlon - Ski 5.0 km Individual Juvenile Female*, besøkt 17. desember 2020.
11. ↑  Sermitsiaq.ag - *Se billeder: Lovende juniorer til GM i rulleski*, besøkt 17. desember 2020.
12. ↑  IBU - *Women's IBU Junior Cup Total Score 2016-2017*, besøkt 17. desember 2020.
13. ↑  Island Games 2017 - *Half Marathon Women*, besøkt 17. desember 2020.
14. 1 2  IBU - *Ukaleq Slettemark*, besøkt 17. desember 2020.
15. ↑  EQ Timing - *DNB CUP - kvinner 17*, besøkt 17. desember 2020.
16. ↑  IBU - *Women's IBU Junior Cup Total Score 2017-2018*, besøkt 17. desember 2020.
17. ↑  17-årige Ukaleq sikrer Grønland den første guldmedalje nogensinde (da)
18. ↑  Geilo-jente sikret Grønlands første junior-VM-gull i skiskyting
19. ↑  EQ Timing - *NM Senior del 2 - Jaktstart kvinner*, besøkt 17. desember 2020.
20. ↑  IBU - *Women's IBU Junior Cup Total Score 2018-2019*, besøkt 17. desember 2020.
21. ↑  EQ Timing - *Norges Cup Ungdom - K18*, besøkt 17. desember 2020.
22. ↑  IBU - *IBU Junior Cup - 2019/2020*, besøkt 17. desember 2020.
23. ↑  Norges Skiskytterforbund - *Internasjonal skiskytter inn på norsk U23-landslag*, besøkt 17. desember 2020.
24. ↑  Sermitsiaq.ag - *Stærk sæsonstart af Ukaleq Slettemark*, besøkt 17. desember 2020.

Eksterne lenker
---------------

* (en) Ukaleq Slettemark – Olympedia Rediger på Wikidata

* (en) Ukaleq Slettemark – IBU Rediger på Wikidata

* (en) Ukaleq Slettemark – biathlon.com.ua Rediger på Wikidata

* (en) Ukaleq Slettemark – TheSports.org Rediger på Wikidata
* AWG 2016 - *Ukaleq Slettemark* (arkivert)
* Skisport365.com - Ukaleq Astri Slettemark